पैसे के लेन देन में मां-बेटे की पीट कर हत्या
मुंगेर। हवेली खड़गपुर थाना क्षेत्र के गंगटा ओपी अंतर्गत जमघट गांव में सोमवार की देर रात अनिल यादव ने आपने साथियों की मदद से अपनी वृद्ध मां जगदंबी देवी (७५) और भाई सुरेश यादव (४५) को लाठी व डंडे से पीट-पीट कर हत्या कर दी तथा भाभी शोभा देवी को भी पीट कर गंभीर रुप से जख्मी कर दिया। उसे बेहतर इलाज के लिए मुंगेर के अस्पताल में भर्ती कराया गया है। घटना के पीछे रुपए का लेन-देन प्रमुख कारण बताया जा रहा है। हत्या के बाद सभी आरोपी फरार है। पुलिस ने दोनों शव को मंगलवार को बरामद कर पोस्टमार्टम के लिए मुंगेर भेज दिया है।
क्यों हुई हत्या
बताया जाता है कि अनिल यादव का दामाद तिलवरिया निवासी नकुल यादव को मृतक सुरेश यादव ने अपने बेटे का रेलवे में नौकरी लगाने के नाम पर 1 लाख 80 हजार रुपए दिया था। लेकिन नौकरी नहीं लगा पाने के बाद नकुल ने 80 हजार रुपए वापस कर दिया था। बकाए राशि 1 लाख रुपये मांगने पर नकुल बार-बार बहाना बना रहा था। घटना के दिन नकुल यादव अपने ससुराल आया हुआ था। ससुर की मौजूदगी में सुरेश यादव द्वारा रुपए मांगना अनिल यादव को नागवार लगा और विवाद शुरु हो गया। दामाद की बेइज्जती का बदला लेने के लिए देर रात अपने चार साथियों के साथ घर में घूस कर सुरेश यादव पर हमला बोल दिया और ताबड़तोड़ लाठी-डंडे से पीट पीट कर हत्या कर दी। इस दौरान बीच-बचाव करने आई मृतक की पत्नी शोभा देवी और मां जगदंबी देवी और को पीट दिया। मौके पर ही मां और भाई की मौत हो गई। जबकि भाभी गंभीर रुप से जख्मी हो गई।
मामले में मृतक सुरेश यादव की घायल पत्नी शोभा देवी के बयान पर अनिल यादव सहित पांच लोगों के खिलाफ नामजद आरोपी बनाया गया है। आरोपियों की गिरफ्तारी के लिए प्रयास किए जा रहे हैं।
शंभू पासवान, थानाध्यक्ष, गंगटा ओपी
नहीं रहे 1942 के आंदोलन में सक्रिय भूमिका निभाने वाले स्वतंत्रता सेनानी
भागलपुर। सुल्तानगंज प्रखंड के कोलगामा गांव में मंगलवार को एक वयोवृद्ध स्वतंत्रता सेनानी नवल किशोर राय का निधन हो गया। वे नब्बे वर्ष के थे तथा महीनों से बीमार चल रहे थे। वह अपने पीछे पत्नी के अलावे तीन पुत्र व तीन पुत्रियां के साथ भरा पूरा परिवार छोड़ गए।
1942 के आंदोलन में थे सक्रिय
स्वतंत्रता सेनानी नवल किशोर राय 1942 के देश आजादी के आंदोलन में सक्रिय रुप से अपनी भूमिका निभाई थी। अंग्रेजों ने इन्हें फरार घोषित कर दिया था। बावजूद देश की अजादी के लिए लड़ रहे सिपाहियों को मदद करते रहे। अजादी के बाद अपने गृह पंचायत कोलगामा में सरपंच का कार्य किया था।
राष्ट्रपति से हो चुके थे सम्मानित
नवल किशोर राय को आजाद देश के पहले राष्ट्रपति ने ताम्र पत्र देकर सम्मानित किया था। तत्कालीन प्रधानमंत्री राजीव गांधी ने भी इन्हें प्रसस्ति पत्र देकर सम्मानित किया था।
हुआ दाह संस्कार
मंगलवार की देर शाम सुल्तानगंज के उत्तरवाहिनी गंगा तट पर स्व. राय के कनिष्ठ पुत्र पत्रकार रंजित कुमार ने अपने पिता को मुखाग्नि दिया। इससे पूर्व बीडीओ, सीओ सहित कई पदाधिकारी भी स्व. राय के घर पहुंच कर श्रद्धांजलि दिया। डीएम प्रेम सिंह मीणा ने भी स्व. राय के परिवारों से फोन पर बात कर उनके निधन पर अफसोस जताया।
श्रावणी मेला की तैयारी को लेकर जिला प्रशासन ने की बैठक
भागलपुर। जुलाई माह में शुरु होने वाले विश्व प्रसिद्ध श्रावणी मेला की तैयारियां जिला प्रशासन ने शुरू कर दी है। मंगलवार को स्थानीय डीआरडीए सभागार में डीएम प्रेम सिंह मीणा की अध्यक्षता में एक आवश्यक बैठक आयोजित की गई। बैठक में सुल्तानगंज के विधायक सुबोध राय, मेला प्राधिकार के अध्यक्ष अरुण कुमार, डीडीसी राजीव कुमार रंजन, एसएसपी राजेश कुमार, एसपी नवगछिया शेखर कुमार, सुल्तानगंज नगर परिषद अध्यक्ष, सहित कई अधिकारी व विभिन्न दलों के जिलाध्यक्षकों ने भाग लिया।
सबका है मेला, समझें अपनी दायित्व
विधायक सुबोध राय ने बैठक में कहा कि श्रावणी मेला सबका है। सभी अपनी-अपनी दायित्व को समझें और पूरी जिम्मेवारी के साथ काम करें। तभी मेले में आने वाले श्रद्धालुओं की सच्ची सेवा होगी।
अधिकारियों को मिले कई निर्देश
डीएम प्रेम सिंह मीणा ने कहा कि सुल्तानगंज प्रखंड मुख्यालय परिसर में कोई भी दुकान नहीं लगाई जाएगी। इसके लिए बीडीओ को सख्त निर्देश दिया। बैठक के दौरान सभी विभाग जैसे बिजली, पीएचईडी, वन, आदि विभागों के द्वारा अपना-अपना आवंटन प्रस्तुत किया गया। राजस्व विभाग ने 75 लाख का आवंटन दिया। पीएचईडी विभाग के अधिकारी ने मेला के दौरान छह और नये चापाकल लगाने की बात कही। अजगैबीनाथ मंदिर पर भी एक चापाकल लगाया जाएगा। इस बार के मेले में दो पानी की टंकी अशियाचक और सीढ़ीघाट पर अतिरिक्त लगाई जा रही है। डीएम ने एसडीओ सुल्तानगंज को अतिक्रमण से मुक्त कराने का निर्देश दिया। अगामी नौ जुलाई को रहे रमजान पर्व को लेकर डीएम ने विद्युत संबंधी सभी आवाश्यक कदम पर्व शुरु होने से पूर्व उठाने का निर्देश दिया।
सड़क दुर्घटना में दो लोगों की मौत
भागलपुर। दो अलग अलग जगहों पर हुई सड़क दुर्घटना में दो लोगों की मौत हो गई। मंगलवार को जगदीशपुर थाना क्षेत्र के भागलपुर-जगदीशपुर मुख्यमार्ग स्थित फतेहपुर गांव के समीप एक सवारी गाड़ी के पलट जाने से एक महिला सहित तीन लोग जख्मी हो गए। सभी घायलों को मायागंज स्थित अस्पताल में इलाज के लिए भर्ती कराया गया। जहां एक व्यक्ति की मौत हो गई। मृतक की फिलहाल पहचान नहीं की जा सकी है। वहीं, दरियापुर महादेव स्थान के पास एक सड़क हादसे में मधुसूदनपुर निवासी खेरो मंडल की पत्नी हेमा देवी की मौत हो गई।
hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva